Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky - oprava podvozkových častí mobilných regálov v Slovenskom národnom archíve.

Za účelom stanovenia predpokladanej hodnoty zákazky si Vás dovoľujeme požiadať o predloženie nezáväznej cenovej ponuky prostredníctvom systému JOSEPHINE, v termíne do 2. augusta 2023 do 15:30 hod.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa.

Opis predmetu zákazky:

Oprava podvozkových častí mobilných regálov v Slovenskom národnom archíve v rozsahu vyloženie archívnych škatúľ z regálov a ich premiestnenie na dočasné úložisko, demontáž, vyčistenie podvozkových častí, oprava opotrebovaných a nefunkčných súčiastok, montáž opravených mobilných regálov vrátane spätného uloženia archívnych škatúľ do regálov. Dĺžka mobilných regálov je 215 cm (12 políc), 365 cm (18 políc) a 440 cm (24 políc) a sú umiestnené v Slovenskom národnom archíve v Bratislave. Regále sú v súčasnosti už nepohyblivé. Ide o mobilné regále, ktoré boli vyrobené a do Slovenského národného archívu inštalované pred rokom 1982.

Maximálna predpokladaná hodnota zákazky je 5 833,33 EUR bez DPH / 7 000,- EUR s DPH.

Výzvy na predloženie ponuky pre účely zistenia predpokladanej hodnoty zákazky sa môže zúčastniť len ten, kto spĺňa tieto podmienky účasti týkajúce sa osobného postavenia:

* je oprávnený dodávať tovar, uskutočňovať stavebné práce alebo poskytovať služby,
* nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní.

Uvedenú podmienku účasti uchádzač vo svojej ponuke preukazuje čestným vyhlásením.

Cenovú ponuku prosím zasielajte bez DPH aj s DPH a to len prostredníctvom systému JOSEPHINE.

Predpokladaný termín plnenia zákazky je: najneskôr do 20.10.2023

Mgr. Monika Péková

odbor archívov a registratúr | sekcia verejnej správy

Križkova 7 | 811 04 Bratislava | Slovenská republika

tel.: 0961043782

[monika.pekova@minv.sk](mailto:monika.pekova@minv.sk) | [www.minv.sk](https://www.minv.sk/)